Foto: eurosport.com Ispaniya chempionatining 11-turida "Real" uyda "Leganes"ga qarshi maydonga tushdi. Madridliklar birinchi bo‘limning 38-daqiqasiga qadar liga debyutanti darvozasiga yo‘l topa olmadi. Aynan 38-daqiqaga kelganda Garet Beyl uchrashuvdagi dastlabki golni urishga erishdi. Oradan biroz o‘tib esa Beylning o‘zi bahsdagi navbatdagi golni kiritdi. Shu tariqa tanaffusga "Real" 2:0 hisobida chiqib ketdi. Ikkinchi bo‘limda yana hujumlar tashkil qilgan "Real" Alvaro Morataning goli evaziga uchrashuvdagi navbatdagi golni kiritishdi, - 3:0. Shunday qilib, o‘yin 3:0 hisobida "Real"ning g‘alabasi bilan yakunlandi. Bu g‘alabadan keyin "Real" o‘z hisobidagi ochkolari sonini 27taga yetkazib oldi va peshqadamlikni yanada mustahkamladi. Real Madrid (Madrid) – Leganes (Leganes) – 3:0  Gollar: Beyl, 38 (1:0); Beyl, 45+1 (2:0); Morata, 76 (3:0).  Ogohlantirishlar: Ronaldu, 17; Kroos, 40; Nacho, 41 – Machis, 8; Insua, 42; Mantovani, 61; Omar, 82; Dias, 90+1. Manba: Tribuna.Uz